Kultúrne zariadenia Petržalky
Rovniankova 3
851 02 Bratislava
www.kzp.sk

Propozície
Tematickej celoštátnej súťaže zameranej na humornú hudobnú a literárnu tvorbu  

P E T R Ž A L S K Á   B A R E T K A    
2015

Spracovala
Mgr. Iveta Nečesaná,
Dramaturg KZP 

A. Základné  údaje
Základná  charakteristika
PETŽALSKÁ BARETKA 
– je tematická celoštátna súťaž zameraná na humornú hudobnú a literárnu tvorbu
Vyhlasovateľ :     Kultúrne zariadenia Petržalky
Odborný garant: Národné osvetové centrum, Bratislava
Hlavný organizátor: Kultúrne zariadenia Petržalky, Rovniankova 3, 851 02 Bratislava
Miesto konania celoštátnej súťaže: Bratislava, Dom kultúry Zrkadlový háj- Petržalka
Termín:   24. október 2015 

Poslanie a cieľ súťažnej prehliadky 
Poslaním celoštátnej súťažnej prehliadky PETRŽALSKÁ BARETKA 2015 je:

1. podchytiť talentovaných inštrumentalistov a vokalistov rôznych hudobných žánrov populárnej hudby v Slovenskej republike – najmä v oblasti folku, country a trampskej piesne (v hudbe, textoch a interpretácii skladieb) , ktorí vo svojej tvorbe uprednostňujú humor, podporiť a ďalej rozvíjať a popularizovať ich umeleckú a koncertnú činnosť a vytvoriť priestor pre vzájomnú konfrontáciu. 
Cieľom podujatia je usmerniť a zhodnotiť  hudobnú a interpretačnú úroveň  súťažiacich (skupín a sólistov), odborne posúdiť umeleckú úroveň piesňových textov, hry na jednotlivých hudobných nástrojoch a spevácke výkony.
 
2.  podchytiť talentovaných autorov piesňových textov , ktorí vo svojej tvorbe uprednostňujú humor, prispieť k vyhľadávaniu talentovaných autorov literárnych textov (piesňových textov)  s humorným  a satirickým podtextom, vytvoriť priestor na vzájomnú konfrontáciu. Zároveň autorom vytvoriť podmienky pre rozvoj vlastnej humoristickej tvorby, umožniť im prezentovať sa.
Cieľom je usmerniť a zhodnotiť umeleckú úroveň autorskej tvorby – piesňových textov  s humorným a satirickým podtextom.

Zámerom tohto súťažného podujatia je podporiť vznik pôvodných skladieb s dôrazom na humor v textoch, hudbe a interpretácii skladieb. Podporiť skupiny a jednotlivcov v tejto hudobnej a literárnej oblasti a vytvoriť tradičné celoslovenské podujatie so spomienkou na tvorbu lídra skupiny LOJZO Mariana Kochanského.
B. Priebeh súťaže
Kategorizácia účastníkov
Súťaž je jednostupňová a celoslovenská. Môžu sa jej zúčastniť autori a interpreti od 18 rokov:
1. neprofesionálne hudobné zoskupenia od početnejších skupín až po jednotlivcov,
2. autori piesňových textov  humorného alebo satirického zamerania. 
Podmienky účasti v súťaži
Súťaže Petržalská baretka sa môžu zúčastniť:
1.  vokalisti a inštrumentalisti (od 18 rokov) zo SR, ktorých tvorba a interpretácia je zameraná na hudobné žánre z oblasti populárnej hudby – country, folk a trampská pieseň, (príp. bluegrass). 
Pre súťažiace skupiny, resp. interpretov je súťažný repertoár limitovaný minutážou a počtom skladieb  presnejšie: 
- skupiny a formácie prezentáciou 3 skladieb, resp. maximálnou minutážou 20´ čistej hudby;
- sólista /duo/ výberom 3 skladieb, resp. maximálnou minutážou 12´ čistej hudby.

2. autori piesňových textov s humorným alebo satirickým podtextom.

Pre autorov textov je limitovaný počet veršov.
Každý autor môže zaslať 3 texty v maximálnom rozsahu 40 veršov.

Súčasťou absolvovania celoštátnej súťažnej prehliadky je zaslanie 
a/ prihlášky
b/ súťažného repertoáru/resp. piesňového textu 
c/ charakteristiky hudobného telesa/resp. stručný životopis autora/
d) fotografie (nepovinná príloha)
Výber účinkujúcich
1. Odborná porota na základe prihlášok navrhne z jednotlivých žánrových druhov najlepšie hudobné skupiny a jednotlivcov na celoštátnu súťaž a prehliadku Petržalská baretka 2015 v termíne najneskôr do 1. októbra 2015. Konečné poradie účinkujúcich, ako i rozsah ich súťažného vystúpenia, bude podliehať technickým, dramaturgickým a režijným požiadavkám podujatia. 
2. Odborná porota  vyhodnotí autorské práce a rozhodne o umiestnení najlepších súťažných prác , ktoré budú prezentované na celoštátnej súťaži a prehliadke Petržalská baretka 2015.
Organizátor celoštátnej súťažnej prehliadky Petržalská baretka 2015 a Národné osvetové centrum ako odborný garant si vyhradzujú právo audio /video/ nahrávok zo súťažných a koncertných programových blokov, ktoré môžu byť použité na metodické, propagačné a dokumentačné účely. 
Záväzné prihlášky vrátane literárnych textov na celoštátnu súťažnú prehliadku je potrebné zaslať  do 21.9.2015 na adresu: Kultúrne zariadenia Petržalky, Mgr. Iveta Nečesaná, Rovniankova 3, 851 02 Bratislava 5, alebo mailom: iveta.necesana@kzp.sk,

Ocenenie účinkujúcich
V súťaži budú udelené vecné ceny na základe návrhu odbornej poroty (zápisu poroty), ktorá posúdi interpretačný výkon, dramaturgiu, technické a výrazové zvládnutie súťažného vystúpenia, respektíve osobitý autorský prínos.  V literárnej časti porota posúdi umeleckú úroveň piesňových textov. Ceny a diplomy v súťaži v oboch častiach súťaže udelí hlavný organizátor a sponzori podujatia.
Víťazi sa zaväzujú vystúpiť na Teplákovom bále, ktorý sa bude konať vo večerných hodinách po súťažnej prehliadke.

                                C. Celoštátna súťaž a  prehliadka
Celoštátna súťažná prehliadka  sa uskutoční 24. októbra 2015 v Bratislave. Súťažná prehliadka a všetky ďalšie sprievodné podujatia (seminár, koncerty, interpretácia vybraných autorských literárnych textov ) budú mať prezentačno-konfrontačný, výchovno-vzdelávací a poznávací charakter. 
Časť programová

Dramaturgiu celoštátnej súťaže navrhnú KZP v spolupráci s NOC . Programová komisia má právo nezaradiť do jednotlivých programových blokov produkcie a literárne texty, ktoré sú v rozpore s koncepciou festivalu a  nespĺňajú súťažné podmienky a kritériá.
Časť vzdelávacia
Súčasťou celoštátnej súťaže a prehliadky Petržalská baretka bude seminár – na ktorom členovia poroty zhodnotia interpretácie jednotlivých súťažiacich hudobných skupín, sólistov a tvorbu autorov literárnych textov.
Hodnotenie
Vystúpenia hudobných skupín, sólistov a autorov literárnych textov, budú na súťažnej prehliadke Petržalská baretka hodnotené 3 – 5 člennou odbornou porotou na základe umeleckých (hudobných resp. literárnych), technických, interpretačných, výrazových dramaturgických a ďalších kritérií. Ďalším kritériom hodnotenia bude posúdenie humornej (satirickej) zložky a originality – pôvodnosti autorstva v zložke hudobnej i textovej, aranžérskych počinov, inštrumentácie a celkového  prínosu pre vybrané žánrové oblasti populárnej hudby a literatúry. Osobitne bude porota  posudzovať úroveň piesňových textov. Ocenené hudobné skupiny, sólisti a autori literárnych textov získajú na návrh odbornej poroty diplom a vecné ceny, ktoré udelí organizátor súťaže . 
Kontakty: 
Kultúrne zariadenia Petržalky
Mgr. Iveta Nečesaná
Rovniankova 3
851 02 Bratislava
Tel: 02/68 299 204, mobil: 0917 711 084, E-mail: iveta.necesana@kzp.sk

Národné osvetové  centrum (odborný garant) 
Nám. SNP 12
812 34 Bratislava 1

hudobná časť
Mgr. Tatiana Šišková
Tel: 02/204 71 247, mobil 0948 504 610, E-mail: tatiana.siskova@nocka.sk

literárna časť
Sandra Polovková
Tel.   02/ 204 71 244, mobil 0902 754 380,  E-mail: sandra.polovkova@nocka.sk

Z Á V Ä Z N Á   P R I H L Á Š K A
na celoštátnu súťaž –hudobná časť
PETRŽALSKÁ  BARETKA 2015

Názov skupiny /meno sólistu : 

Meno vedúceho skupiny : 

Adresa (aj PSČ) : 

Kontakt: telefón  : 					e-mail : 	 

Mená členov a ich nástrojové obsadenie:

Prezentácia hudobného štýlu :

Prezentácia literárneho textu:

Technické požiadavky : 

Zoznam skladieb (skupiny 20 minút, sólisti 12 minút ) :
Autor hudby a textu, názov skladby:
(priložiť aj texty skladieb)

CHARAKTERISTIKA SKUPINY/SÓLISTU
(pre konferans)

	
dátum						                  podpis 

Z Á V Ä Z N Á   P R I H L Á Š K A
na celoštátnu súťaž –literárna časť
PETRŽALSKÁ  BARETKA 2015

Meno a priezvisko autora literárneho diela:

 piesňového textu (uviesť názov):

Adresa (aj PSČ) : 

Kontakt: telefón  : 					e-mail : 	 

Zoznam literárnych diel
(priložiť texty)

Stručný životopis autora/autorov:

 

Dátum								Podpis